ད་ལྟ་སློབ་སྦྱོང་བྱེད་པའི་དུས་སྐབས་ཡིན་པས།སྐྲ་ནག་པོའི་དུས་སུ་མ་བསྒྲུབ་ན།མགོ་དཀར་པོའི་དུས་སུ་གང་ནས་འགྲུབ་ཟེར་བ་ལྟར།ཞོགས་སྔ་ལངས་དང།དགོང་ཕྱི་ཉལ་གྱིས་འབྲེལ་ཡོད་སློབ་ཚན་ཁག་ལ་སྦྱང་བརྩོན་ལྷོད་མེད་བྱེད་དགོས་པ་སྨོས་མེད་ཐོགརང་ཉིད་ནང་པ་ཡིན་པའི་ཆ་ནས་དམ་པའི་ཆོས་ཀྱི་ནང་དོན་གཏིང་ཟབ་པོ་མ་ཤེས་ཀྱང་།ནང་ཆོས་ཀྱི་གཞི་རྩའི་གོ་བ་དང་འགྲོ་སྟངས།དེ་བཞིན་རང་ཉིད་བོད་མི་ཞིག་ཡིན་པའི་ཆ་ནས་བོད་ཀྱི་རྒྱལ་རབས་ལོ་རྒྱུས་དང།བོད་དང་བོད་མི་དང་འབྲེལ་བ་ཡོད་པའི་རྩོམ་ཡིག་ཁག་ལ་དོ་སྣང་།དེ་འབྲེལ་རྒྱལ་སྤྱིའི་གནས་ཚུལ་དང་།ཕྱིའི་ལམ་ལུགས་འདྲ་མིན་གྱི་འགྲོ་སྟངས་སོགས་ཤེས་ཐབས་བྱེད་ན་དཔལ་དང་རྒྱན་ཡིན།དེས་ན་ཆུང་དུས་རིག་པ་མ་སྦྱང་ན།རྒས་དུས་འགྱོད་ཀྱང་ཅི་ལ་ཕན།